Vincent D’Onofrio

Vincent Philip D’Onofrio (* 30. Juni 1959 in Brooklyn, New York City) is en US-amerikaanschen Schauspeler.

 Leven 
D’Onofrio is op Hawaii, in Colorado un in Miami opwossen. Ünner de Regie vun sien Vadder hett he in Florida ok to’n eersten mol Theater speelt. Anfang vun de 1970er Johren  is he na New York torüch gahn, woneem he toeerst an’n Broadway in en Theateravend mit twee Stücken ünner den Titel Open Admissions anfungen is. Dorna hett he sik an’t American Stanislavsky Theater anslaten un hett dor in verscheden Inszeneeren mitspeelt.

In’t Johr 1987 hett D’Onofrio bi en Episood vun de Feernsehreeg Miami Vice mitspeelt. Populär worrn is he mit sien Rull as labilen Soldat „Private Pyle“ in den Antikriegsfilm Full Metal Jacket vun Stanley Kubrick. För de Rull hett he egens 30 Kilogramm Gewicht toleggt. Dat glieke hett he mit 20 Kilogramm in’t Johr 2002 noch mol maakt för den Film The Salton Sea. Vun wegen dissen Insatz un ok wegen sien Anlaag, sik in sien Rull wanneln to künnen, hett he in Film-Kreisen den Ökelnaam „minschlich Chamäleon“ kregen.

In sien Loopbahn hett he al tweemol den beropenen Filmemaker Orson Wells dorstellt. Faken harr he Rullen, in de he böse oder psychpathische Figuren spelen de. För sien Dorstellen as proletaarschen Fischer in den Film Salt on Our Skin kemm he bi de Fronslüüd goot an. Eenige Johren lang höör he to de Stammbesetten vun de US-Krimireeg Criminal Intent.

D’Onofrio hett twee öllere Süsters. Vun 1991 bit 1993 weer he mit de Schauspelersche Greta Scacchi verheiraat, mit de he en Dochter hett. Se weeer 1992 in Australien boren. Siet 1997 is he in tweete Eh mit Carin van der Donk verheiraat. 2003 sünd de beiden vör en Tiet ut’neen wesen, 2005 aver wedder tosamenkamen. De beiden hebbt twee Söhnen.

 Filmografie (Utwahl) 
 Johr Titel Synchroonsnacker 1983 The First Turn-On!!   1987 Full Metal Jacket Pascal Breuer 1987 Adventures in Babysittingdt.: Die Nacht der Abenteuer Detlef Bierstedt 1988 Mystic Pizzadt.: 3 Girlfriends Michael Roll 1989 Signs of Life   1990 Naked Tangodt.: Nackter Tango   1991 Dying Youngdt.: Entscheidung aus Liebe Patrick Winczewski 1992 Salt on Our Skindt.: Salz auf unserer Haut Stephan Schwartz 1993 Household Saintsdt.: Ein ganz normales Wunder   1993 Mr. Wonderful Bodo Wolf 1994 Ed Wood Alexander Duda 1994 Imaginary Crimesdt.: Unsere Welt war eine schöne Lüge Tobias Meister 1996 The Whole Wide Worlddt.: Alle Liebe dieser Welt Detlef Bierstedt 1996 The Winnerdt.: Heiße Nächte in Las Vegas Christian Tramitz 1997 Men in Black Pierre Peters-Arnolds 1997 Guydt.: Tod vor der Kamera   1998 The Velocity of Gary* *(Not His Real Name)dt.: Schrille Nächte in New York Marco Kröger 1999 The Thirteenth Floordt.: Abwärts in die Zukunft Stefan Fredrich 2001 Impostordt.: Impostor – Der Replikant Oliver Mink 2002 The Dangerous Lives of Altar Boysdt.: Lost Heaven Lutz Riedel 2002 The Salton Seadt.: The Salton Sea – Die Zeit der Rache Lutz Schnell 2005 Thumbsuckerdt.: Thumbsucker – Bleib wie du bist! Lutz Schnell 2008 The Narrows   2009 Brooklyn’s Finestdt.: Gesetz der Strasse – Brooklyn’s Finest Lutz Schnell 2009 Staten Islanddt.: Staten Island New York – Es gibt kein perfektes Verbrechen Oliver Mink 2001-11 Law & Order: Criminal Intent, Feernsehreegdt.: Criminal Intent – Verbrechen im Visier Christian Weygand 2012 Crackers    2012 Chained Christian Weygand 2013 Chlorine   2013 Pawn Shop Chroniclesdt.: Gangster Chronicles Christian Weygand 2014 The Judgedt.: Der Richter – Recht oder Ehre Lutz Schnell 2015 Jurassic World Christian Weygand 2016 The Magnificent Sevendt.: Die glorreichen Sieben Christian Weygand 2017 CHIPS Christian Weygand 2015-17 Daredevil, Feernsehreegdt.: Marvel’s Daredevil Detlef Bierstedt

 Utteken 
För sien Filmwark weer D’Onofrio al twölfmol för Filmpriesen vörslahn. Wunnen hett he dorvun fief Priesen:
 1996: den Golden Space Needle Award in de Kategorie Best Schauspeler för The Whole Wide World
 1998: den Saturn-Pries in de Kategorie Best Nevendorsteller för Men in Black
 1998: den Lone Star Film & Television Award in de Kategorie Best Dorsteller för The Whole Wide World
 2005: den Pries vun’t Stockholm Film Festival in de Kategorie Best Schauspeler för Thumbsucker
 2009: den Sünnerpries vun’t Nashville Film Festival in de Kategorie Best Schauspeler för The Narrows

 Weblenken 

Kategorie:Schauspeler
Kategorie:Börger von de USA
Kategorie:Mann
Kategorie:Boren 1959